CELEX: 62020CA0461
Language: hu
Date: 2022-02-03 00:00:00
Title: C-461/20. sz. ügy: A Bíróság (negyedik tanács) 2022. február 3-i ítélete (a Högsta förvaltningsdomstolen [Svédország] előzetes döntéshozatal iránti kérelme) – Advania Sverige AB, Kammarkollegiet kontra Dustin Sverige AB (Előzetes döntéshozatal – 2014/24/EU irányelv – 72. cikk – A szerződések módosítása azok tartama alatt – A keretmegállapodások átruházása – Új szerződő fél, aki az eredeti szerződő fél fizetésképtelenségének megállapítását követően átvette az eredeti szerződő fél keretmegállapodás szerinti jogait és kötelezettségeit – Új közbeszerzési eljárás szükségessége)

2022.3.21.   
            
            
               HU
            
            
               Az Európai Unió Hivatalos Lapja
            
            
               C 128/2
            
         
      A Bíróság (negyedik tanács) 2022. február 3-i ítélete (a Högsta förvaltningsdomstolen [Svédország] előzetes döntéshozatal iránti kérelme) – Advania Sverige AB, Kammarkollegiet kontra Dustin Sverige AB
      (C-461/20. sz. ügy) (1)
      
      (Előzetes döntéshozatal - 2014/24/EU irányelv - 72. cikk - A szerződések módosítása azok tartama alatt - A keretmegállapodások átruházása - Új szerződő fél, aki az eredeti szerződő fél fizetésképtelenségének megállapítását követően átvette az eredeti szerződő fél keretmegállapodás szerinti jogait és kötelezettségeit - Új közbeszerzési eljárás szükségessége)
      (2022/C 128/02)
      Az eljárás nyelve: svéd
      
         A kérdést előterjesztő bíróság
      
      Högsta förvaltningsdomstolen
      
         Az alapeljárás felei
      
      
         Felperesek: Advania Sverige AB, Kammarkollegiet
      
         Alperes: Dustin Sverige AB
      
         Rendelkező rész
      
      A közbeszerzésről és a 2004/18/EK irányelv hatályon kívül helyezéséről szóló, 2014. február 26-i 2014/24/EU európai parlamenti és tanácsi irányelv 72. cikke (1) bekezdése d) pontjának ii. alpontját úgy kell értelmezni, hogy az olyan gazdasági szereplőt, amely az eredeti szerződő fél felszámolásához vezető fizetésképtelenné nyilvánítását követően e félnek csak az ajánlatkérővel kötött keretmegállapodásból eredő jogait és kötelezettségeit vette át, úgy kell tekinteni, hogy e rendelkezés értelmében, vállalati átszervezést követően, részleges jogutódlás révén ezen eredeti szerződő fél helyébe lépett.
      
         (1)  HL C 414., 2020.11.30.